राजस्थान व मध्यप्रदेश के अफसरों की बैठक, विधानसभा व लोकसभा चुनाव को लेकर सर्तकता बरतने पर जोर
Rajasthan Governor Kalraj Mishra and Madhya Pradesh Governor Mangu Bhai Patel Meeting With Meeting Today राजस्थान व मध्यप्रदेश की सीमा के स्थित 15 जिलों के कलक्टर-एसपी के साथ उदयपुर में मंथन शुरू हो गया। इसमें राजस्थान के राज्यपाल कलराज मिश्र व मध्यप्रदेश के राज्यपाल मंगू भाई पटेल भाग ले रहे है।
राजस्थान व मध्यप्रदेश की सीमा के स्थित 15 जिलों के कलेक्टर-एसपी के साथ आज उदयपुर में बैठक हुई। राजस्थान के राज्यपाल कलराज मिश्र और मध्य प्रदेश के राज्यपाल मंगू भाई पटेल की संयुक्त अध्यक्षता में हुई बैठक में मिश्र ने कहा कि राजस्थान और मध्यप्रदेश में राजस्व विवादों के संबंध में सर्वे हो चुका है। इस संबंध में अधिकारी अब इस आधार पर उसके प्रभावी क्रियान्वयन को सुनिश्चित करे।
उन्होंने मध्यप्रदेश और राजस्थान के सीमावर्ती जिलों के अंतर्गत भारत सरकार तथा राज्य सरकार की विकास योजनाओं विशेष रूप से स्वास्थ्य संबंधी योजनाओं का समान रूप से लाभ दिए जाने का सुझाव भी दिया है। राज्यपाल मिश्र ने कहा कि बहुत से मामलों में दोनों राज्यों के अंतर्गत जातिगत आधार पर कईं बार जो मुद्दे और विवाद होते हैं, उन पर समझाइश से प्रभावी स्तर पर समस्याओं का हल किए जाने की भी आवश्यकता है।
मिश्र ने कहा कि बहुत से स्तरों पर ऐसे मामलों के बारे में जानकारी मिलती है कि दोनों राज्यों की सीमा पर कहीं किसी प्रकार की दुर्घटना या लोगों की अकाल मृत्यु हो जाती है तो ऐसे मामले में स्थान निर्धारण को लेकर अनिर्णय की स्थिति में आम जन को बहुत परेशानी होती है। ऐसे मामलों में पोस्टमार्टम और अन्य प्रकार के अनुसंधान के संबंध में दोनों राज्यों के अधिकारी परस्पर समन्वय रखकर संवाद से त्वरित मामलों का समाधान कर समुचित कार्यवाही करें।
राज्यपाल मिश्र ने कहा कि चूंकि आने वाले समय में राजस्थान और मध्य प्रदेश में विधानसभा और लोकसभा के चुनाव होने है। इसलिए सीमावर्ती जिलों में अतिरिक्त सतर्कता बरती जाए। आतरिक सुरक्षा व्यवस्था कैसे पुख्ता हो, इस पर अभी से विचार करें और अपराधियों को पकडऩे, अपराध रोके जाने के लिए पुलिस आधुनिक तकनीक का इस्तेमाल करते हुए प्रभावी कार्य किया जाए।
ये बोले एमपी के राज्यपाल
मध्यप्रदेश के राज्यपाल मंगू भाई पटेल ने सीमावर्ती राज्यों के अधिकारियों द्वारा संयुक्त स्तर पर मिल बैठकर विकास से जुड़े मुद्दों पर एकमत होकर कार्य करने की आवश्यकता जताई ताकि बाद में किसी स्तर पर कार्य में किसी तरह की ढिलाई नहीं रहे।
ये अधिकारी भी मौजूद थे
बैठक में मध्यप्रदेश के राज्यपाल के प्रमुख सचिव डीपी आहूजा, राज्यपाल मिश्र के प्रमुख सचिव सुबीर कुमार, प्रमुख विशेषाधिकारी गोविन्दराम जायसवाल, कोटा संभागीय आयुक्त डा. प्रतिभा सिंह, उदयपुर संभागीय आयुक्त राजेन्द्र भट्ट, आईजी अजयपाल सिंह लांबा, दोनों राज्यों के सीमावर्ती जिलों के जिला कलक्टर, पुलिस अधीक्षक एवं अन्य अधिकारीगण उपस्थित थे।
बैठक की खास बातें पढि़ए
चर्चा के प्रमुख बिन्दु ये थे
इन जिलों के अफसर आए
